১৯৮২–৮৩ বুন্দেসলিগা

১৯৮২–৮৩ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ২০তম মৌসুম ছিল। এই মৌসুমটি ১৯৮২ সালের ১৭ই আগস্ট তারিখে শুরু হয়ে ১৯৮৩ সালের ৪ঠা জুন তারিখে সম্পন্ন হয়েছিল। বরুসিয়া ডর্টমুন্ডের জার্মান মধ্যমাঠের খেলোয়াড় সিগফ্রিড বোনিগহাউজেন এই মৌসুমের প্রথম গোল করেছিলেন।

হামবুর্গার বুন্দেসলিগার পূর্ববর্তী আসরের চ্যাম্পিয়ন, যারা ১৯৮১–৮২ মৌসুমে ৪৮ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল।

এই মৌসুমে ৫২ পয়েন্ট অর্জন করে হামবুর্গার ৩য় বারের মতো বুন্দেসলিগা এবং ৬ষ্ঠ বারের মতো জার্মান শিরোপা জয়লাভ করেছিল। ভেয়ার্ডার ব্রেমেনের জার্মান আক্রমণভাগের খেলোয়াড় রুডি ফোলার ২৩ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।

দল
১৯৮১–৮২ মৌসুম শেষে ডার্মস্টাট এবং ডুসবুর্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে শালকে এবং হের্টা বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে বায়ার লেভারকুজেন ২. বুন্দেসলিগায় তৃতীয় স্থান অধিকারী ক্লাব কিকার্স অফেনবাখের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে জয়লাভ করে বায়ার লেভারকুজেন বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

 ক্লাব অবস্থান মাঠ ধারণক্ষমতা হের্টা পশ্চিম বার্লিন বার্লিন অলিম্পিক স্টেডিয়াম ১,০০,০০০ আরমিনিয়া বিলেফেল্ড বিলেফেল্ড আলম স্টেডিয়াম ৩৫,০০০  বোখুম রুর স্টেডিয়াম ৪০,০০০ আইন্ট্রাখট ব্রাউনশভাইগ ব্রাউনশভাইগ আইন্ট্রাখট স্টেডিয়াম ৩৮,০০০ ভেয়ার্ডার ব্রেমেন ব্রেমেন ভেজার স্টেডিয়াম ৩২,০০০ বরুসিয়া ডর্টমুন্ড ডর্টমুন্ড ভেস্টফালেন স্টেডিয়াম ৫৪,০০০ ফর্টুনা ডুসেলডর্ফ ডুসেলডর্ফ রাইন স্টেডিয়াম ৫৯,৬০০ আইন্ট্রাখট ফ্রাঙ্কফুর্ট ফ্রাঙ্কফুর্ট ভাল্ডস্টাডিওন ৬২,০০০ হামবুর্গার হামবুর্গ ফক্সপার্কস্টাডিওন ৮০,০০০  কাইজারস্লাউটার্ন বেৎসেনবার্গ স্টেডিয়াম ৪২,০০০ কার্লস্রুহার কার্লস্রুহে ভিল্ডপার্কস্টাডিওন ৫০,০০০  কোলন মুঙ্গার্সডর্ফার স্টেডিয়াম ৬১,০০০  লেভারকুজেন উলরিখ হাবারলান্ড স্টেডিয়াম ২০,০০০ বরুসিয়া মনশেনগ্লাডবাখ মনশেনগ্লাডবাখ বোকেলবার্গস্টাডিওন ৩৪,৫০০  মিউনিখ মিউনিখ অলিম্পিক স্টেডিয়াম ৮০,০০০  নুরেমবার্গ স্টাটিশেস স্টেডিয়াম ৬৪,২৩৮  গেলজেনকির্খেন পার্ক স্টেডিয়াম ৭০,০০০  স্টুটগার্ট নেকার স্টেডিয়াম ৭২,০০০

পয়েন্ট তালিকা

ফলাফল

শীর্ষ গোলদাতা
 অবস্থান  খেলোয়াড়  ক্লাব  গোল ১   রুডি ফোলার  ভেয়ার্ডার ব্রেমেন  ২৩ ২   কার্ল আলগোভার  স্টুটগার্ট  ২১ ৩   আটলি এদভালদসন  ফর্টুনা ডুসেলডর্ফ  ৪   কার্ল-হাইন্ৎস রুমেনিগে  বায়ার্ন মিউনিখ  ২০ ৫   হর্স্ট রুবেশ  হামবুর্গার  ১৮ ৬   মানফ্রেড বুর্গসমুলার  বরুসিয়া ডর্টমুন্ড  ১৭ ৭   ডিটার হোনেস  বায়ার্ন মিউনিখ  ৮   রুডিগার আব্রামচিক  বরুসিয়া ডর্টমুন্ড  ১৬ ৯   পিয়ের লিটবারস্কি  কলন  ১০   চা বুম-কুন  আইন্ট্রাখট ফ্রাঙ্কফুর্ট  ১৫

তথ্যসূত্র

বহিঃসংযোগ
 ডিএফবি আর্কাইভে ১৯৮২–৮৩ বুন্দেসলিগা 

বিষয়শ্রেণী:বুন্দেসলিগার মৌসুম
১
জার্মানি